Page:Braes o' Gleniffer.pdf/2



Koca blaws the wind o'er the braes o' Gleniffer, The auld castle turrets are cover'd wi' snaw; How changed frae the time when I met wi' my lover Amang the broom bushes by Stanely green shaw. The wild flowers o' simmer were spread a' sae bonny The mavis sang sweet frae the green birken tree, But far to the camp they hae march'd my dear Johnnie, And now it is winter wi' nature and me.

Then ilk thing around us was blithesome and cheery, Then ilk thing around us was bonny and braw; Now naething is heard but the wind whistling dreary, And naething is seen but the wide-spreading Snaw. The trees are a' bare, an' the birds mute and dowie, They shake the cauld drift frae their wings as they flee, An' chirp out their plaints, seeming woe for my Johnnie, 'Tis winter with them, and 'tis winter wi' me.